ਯੱਗਿਆ ਦੱਤ ਸ਼ਰਮਾ (ਟਰੇਡ ਯੂਨੀਅਨਿਸਟ)
ਯੱਗਿਆ ਦੱਤ ਸ਼ਰਮਾ, ਅਕਸਰ ਵਾਈਡੀ ਵਜੋਂ ਜਾਣਿਆ ਜਾਂਦਾ, ਇੱਕ ਭਾਰਤੀ ਟਰੇਡ ਯੂਨੀਅਨ ਆਗੂ  ਅਤੇ ਭਾਰਤੀ ਕਮਿਊਨਿਸਟ ਪਾਰਟੀ ਨਾਲ ਸੰਬੰਧਤ ਸਿਆਸਤਦਾਨ ਸੀ।

ਸ਼ਰਮਾ ਦਾ ਜਨਮ 1 ਮਾਰਚ 1918 ਨੂੰ ਰੋਹਤਕ ਜ਼ਿਲ੍ਹੇ ਦੇ ਪਿੰਡ ਜਖੌਲੀ ਵਿੱਚ ਹੋਇਆ ਸੀ।  ਉਹ 1930 ਵਿੱਚ ਦਿੱਲੀ ਚਲਾ ਗਿਆ, ਅਤੇ ਸੱਤ ਸਾਲ ਬਾਅਦ ਉਸਨੇ ਸ਼੍ਰੀ ਰਾਮ ਕਾਲਜ ਆਫ਼ ਕਾਮਰਸ ਤੋਂ ਗ੍ਰੈਜੂਏਸ਼ਨ ਕੀਤੀ।  ਆਪਣੇ ਵਿਦਿਆਰਥੀ ਜੀਵਨ ਦੌਰਾਨ ਉਹ ਆਲ ਇੰਡੀਆ ਸਟੂਡੈਂਟਸ ਫੈਡਰੇਸ਼ਨ ਵਿੱਚ ਸਰਗਰਮ ਸੀ।  ਉਸਨੇ ਸੇਂਟ ਸਟੀਫਨ ਕਾਲਜ ਵਿੱਚ ਅਰਥ ਸ਼ਾਸਤਰ ਵਿੱਚ ਆਪਣੀ ਪੋਸਟ ਗ੍ਰੈਜੂਏਟ ਪੜ੍ਹਾਈ ਪੂਰੀ ਕੀਤੀ।  ਉਹ ਰਾਮਜਸ ਕਾਲਜ ਵਿੱਚ ਲੈਕਚਰਾਰ ਰਿਹਾ।  1939 ਵਿੱਚ ਉਹ ਸੀ.ਪੀ.ਆਈ. ਦਾ ਮੈਂਬਰ ਬਣ ਗਿਆ।  ਉਹ 1944 ਵਿੱਚ ਪਾਰਟੀ ਦੀ ਦਿੱਲੀ ਇਕਾਈ ਦੇ ਮੋਢੀਆਂ  ਵਿੱਚੋਂ ਇੱਕ ਸੀ, ਅਤੇ 1951 ਵਿੱਚ ਸੀਪੀਆਈ ਦੀ ਕੇਂਦਰੀ ਕਮੇਟੀ ਦੇ ਮੈਂਬਰ ਬਣ ਗਿਆ।    ਉਸਨੇ 1948-1950 ਦਾ ਸਮਾਂ ਭੂਮੀਗਤ ਬਿਤਾਇਆ।  ਸ਼ਰਮਾ ਨੇ 1952 ਦੇ ਪੇਕਿੰਗ ਏਸ਼ੀਆ ਅਤੇ ਪੈਸੀਫਿਕ ਰਿਮ ਪੀਸ ਕਾਨਫਰੰਸ ਵਿੱਚ ਇੱਕ ਨਿਰੀਖਕ ਵਜੋਂ ਸ਼ਿਰਕਤ ਕੀਤੀ। 

1973 ਵਿੱਚ ਉਹ ਆਲ ਇੰਡੀਆ ਟਰੇਡ ਯੂਨੀਅਨ ਕਾਂਗਰਸ ਦਾ ਸਕੱਤਰ ਬਣ ਗਿਆ, ਬਾਅਦ ਵਿੱਚ ਇਸਦਾ ਉਪ ਪ੍ਰਧਾਨ ਬਣਿਆ। 

ਸ਼ਰਮਾ ਦੀ 11 ਜਨਵਰੀ 2004 ਨੂੰ ਮੌਤ ਹੋ ਗਈ

ਹਵਾਲੇ 

ਮੌਤ 2004
ਜਨਮ 1918